5.  ทรัพย์สินที่ใช้ในการประกอบธุรกิจ

-   ทรัพย์สินถาวรหลักที่ใช้ในการประกอบธุรกิจ

ณ วันที่ 31 ธันวาคม 2548 มีรายละเอียดดังนี้

-   ที่ดินและอาคาร ที่ดินซึ่งเป็นกรรมสิทธิ์ของธนาคาร
    ใช้เป็นที่ทำการของสำนักงานใหญ่สำนักงานเขต สำนัก สาขา และสาขาย่อย คิดเป็นมูลค่า
    11,760 ล้านบาท

-   สัญญาเช่าระยะยาว ธนาคารเช่าพื้นที่ อาคาร ตึกแถว จากหน่วยงานราชการ รัฐวิสาหกิจ
    และเอกชน เพื่อใช้เป็นที่ทำการของสำนักงานเขต สาขา สาขาย่อย
    สำนักงานแลกเปลี่ยนเงินตราต่างประเทศ และติดตั้งตู้เอทีเอ็ม รวม 527 แห่ง
    โดยมีอายุตามสัญญาเช่า 1-30 ปี มีภาระค่าเช่าที่ต้องจ่ายตามสัญญาเช่าปีละประมาณ 124
    ล้านบาท

-   สิทธิตามสัญญาเช่า สิทธิตามสัญญาเช่าเป็นกรรมสิทธิ์ของธนาคารตามอายุสัญญาเช่า รวม 5
    แห่ง เป็นจำนวนเงิน 88 ล้านบาท ระยะเวลาการเช่า 10-30 ปี เป็นที่ทำการของสาขา

-   เงินให้สินเชื่อ

-   นโยบายการจัดชั้นสินทรัพย์ และการกันสำรองค่าเผื่อหนี้สงสัยจะสูญ

ธนาคารได้ปฏิบัติตามประกาศธนาคารแห่งประเทศไทย เรื่อง สินทรัพย์ที่ไม่มีราคาหรือเรียกคืนไม่ได้
และสินทรัพย์ที่สงสัยว่าจะไม่มีราคาหรือเรียกคืนไม่ได้ของธนาคารพาณิชย์ ฉบับลงวันที่ 23 สิงหาคม
2547 ซึ่งได้ให้คำจำกัดความของสินทรัพย์จัดชั้น และอัตราการกันสำรองโดยสรุปดังนี้

ประเภทของสินทรัพย์จัดชั้น อัตราการกันสำรอง*(หน่วย : ร้อยละ)

สินทรัพย์จัดชั้นสงสัยจะสูญ 100

- สินทรัพย์ที่คาดว่าจะเรียกคืนไม่ได้ทั้งจำนวน

- ลูกหนี้ที่ค้างชำระต้นเงินหรือดอกเบี้ยเป็นระยะเวลา
รวมกันเกินกว่า 12 เดือน นับแต่วันถึงกำหนดชำระ

สินทรัพย์จัดชั้นสงสัย 50

- สินทรัพย์ที่คาดว่าจะเรียกคืนไม่ได้ครบถ้วน

- ลูกหนี้ที่ค้างชำระต้นเงินหรือดอกเบี้ยเป็นระยะเวลา

รวมกันเกินกว่า 6 เดือนนับแต่วันที่ถึงกำหนดชำระ

สินทรัพย์จัดชั้นต่ำกว่ามาตรฐาน 20

- สินทรัพย์ที่มีปัญหาในการเรียกให้ชำระคืน

- ลูกหนี้ที่ค้างชำระต้นเงินหรือดอกเบี้ยเป็นระยะเวลา

รวมกันเกินกว่า 3 เดือนนับแต่วันถึงกำหนดชำระ

สินทรัพย์จัดชั้นกล่าวถึงเป็นพิเศษ 2

- ลูกหนี้ที่ค้างชำระต้นเงินหรือดอกเบี้ยเป็นระยะเวลา

รวมกันเกินกว่า 1 เดือนนับแต่วันถึงกำหนดชำระ

สินทรัพย์จัดชั้นปกติ 1

- สินทรัพย์ที่ไม่เข้าข่ายสินทรัพย์จัดชั้นที่กล่าวข้างต้น

- ลูกหนี้ที่ไม่ผิดนัดชำระหนี้

- ลูกหนี้เงินเบิกเกินบัญชีที่ยังใช้ไม่เต็มวงเงิน

และสัญญายังไม่ครบกำหนด

* หลังหักมูลค่าหลักประกัน

สำหรับสินทรัพย์จัดชั้นสงสัยจะสูญ รายที่ยังไม่ได้ดำเนินการปรับปรุงโครงสร้างหนี้
หรือฟ้องร้องดำเนินคดีทางกฎหมาย
จะกันเงินสำรองเพิ่มสำหรับยอดคงค้างหลังหักเงินสำรองที่ธนาคารได้กันไว้แล้ว
ซึ่งอัตราส่วนการกันเงินสำรองขึ้นอยู่กับระยะเวลาการค้างชำระหนี้

นอกจากนี้ ตั้งแต่ไตรมาส3/2548 ธนาคารมีนโยบายกันสำรองค่าเผื่อหนี้สงสัยจะสูญ
ส่วนเกินเกณฑ์ธนาคารแห่งประเทศไทย ในอัตราร้อยละ 1-2
ของยอดเงินให้สินเชื่อ(ไม่รวมรายการระหว่างธนาคารและตลาดเงิน)
ที่เพิ่มขึ้นสุทธิในแต่ละไตรมาสตามนโยบายของฝ่ายจัดการ และสภาวการณ์ในขณะนั้น
ซึ่งหากไตรมาสใดที่ยอดเงินให้สินเชื่อไม่เพิ่มขึ้น/ลดลง
ธนาคารจะไม่มีการโอนสำรองส่วนนี้กลับเป็นรายได้ โดยในปี 2548
ธนาคารได้กันสำรองส่วนนี้ในอัตราร้อยละ1

สินทรัพย์จัดชั้นของธนาคารและบริษัทย่อยประกอบด้วยเงินลงทุนในหลักทรัพย์
เงินให้สินเชื่อและดอกเบี้ยค้างรับ (รวมรายการระหว่างธนาคารและตลาดเงิน)
ทรัพย์สินรอการขาย ที่ดินและอาคาร และสินทรัพย์อื่น ซึ่งสรุปการจัดชั้นสินทรัพย์ ณ วันที่ 31
ธันวาคม 2548 ได้ดังนี้

(หน่วย : ล้านบาท)

+--------------+-------+----------+-------+-------+----------+--------+
|              | เ     | เงินให้สินเ | ทรัพย  | ท     | สินทรัพย์อื่น | รวม    |
|              | งินลงท | ชื่อและดอก | ์สินรอก | ี่ดินและ |          |        |
|              | ุนในหล | เบี้ยค้างรับ | ารขาย | อาคาร |          |        |
|              | ักทรัพย์ |          |       |       |          |        |
+--------------+-------+----------+-------+-------+----------+--------+
| จัดชั้นปกติ      | -     | 467,886  | -     |       | -        | 4      |
|              |       |          |       |       |          | 67,886 |
+--------------+-------+----------+-------+-------+----------+--------+
| จัดชั้นก        | -     | 14,506   | -     |       | -        | 14,506 |
| ล่าวถึงเป็นพิเศษ |       |          |       |       |          |        |
+--------------+-------+----------+-------+-------+----------+--------+
| จัดชั้น         | -     | 13,467   | -     |       | -        | 13,467 |
| ต่ำกว่ามาตรฐาน |       |          |       |       |          |        |
+--------------+-------+----------+-------+-------+----------+--------+
| จัดชั้นสงสัย     | -     | 12,406   | -     |       | -        | 12,406 |
+--------------+-------+----------+-------+-------+----------+--------+
| จัดชั้นสงสัยจะสูญ | 2,701 | 51,537   | 527   | 721   | 502      | 55,988 |
+--------------+-------+----------+-------+-------+----------+--------+
|              | 2,701 | 559,802  | 527   | 721   | 502      | 5      |
|              |       |          |       |       |          | 64,253 |
+--------------+-------+----------+-------+-------+----------+--------+
| เงินให้ส       | -     | 219      | 8     | -     | -        | 227    |
| ินเชื่อของบ.สินพ |       |          |       |       |          |        |
| ัฒนาอุตสาหกรรม |       |          |       |       |          |        |
| จำกัด         |       |          |       |       |          |        |
+--------------+-------+----------+-------+-------+----------+--------+
| รวม          | 2,701 | 560,021  | 535   | 721   | 502      | 5      |
|              |       |          |       |       |          | 64,480 |
+--------------+-------+----------+-------+-------+----------+--------+

-   นโยบายการตัดหนี้สูญ

นโยบายการตัดลูกหนี้สินเชื่อออกจากบัญชีนั้น
ธนาคารได้ถือปฏิบัติตามประกาศธนาคารแห่งประเทศไทยที่ ธปท.สนส.(21) ว.1938/2547
ลงวันที่ 15 พฤศจิกายน 2547
เรื่องการซักซ้อมความเข้าใจเกี่ยวกับเกณฑ์การตัดลูกหนี้สินเชื่อออกจากบัญชี โดยมีเนื้อหาสำคัญ
ให้สถาบันการเงินกำหนดนโยบาย หรือแนวทางปฏิบัติในการตัดลูกหนี้สินเชื่อออกจากบัญชี
และการควบคุมภายในเพื่อประโยชน์ในการควบคุมและป้องกันการทุจริตที่อาจจะเกิดขึ้นในอนาคต
และให้สอดคล้องกับกฎกระทรวงฉบับที่ 186 ว่าด้วยการจำหน่ายหนี้สูญจากบัญชีลูกหนี้
จึงกำหนดระเบียบการตัดหนี้สูญออกจากบัญชี ดังนี้

วัตถุประสงค์ เพื่อให้การบริหารสินทรัพย์ของธนาคารเป็นไปอย่างมีประสิทธิภาพ
และสะท้อนถึงคุณภาพสินทรัพย์ที่แท้จริงของธนาคาร ทั้งนี้
การตัดหนี้สูญดังกล่าวเป็นเพียงรายการทางบัญชี
ซึ่งธนาคารยังคงดำเนินการติดตามให้มีการชำระคืนเช่นเดียวกับลูกหนี้ทั่วไป
โดยประเภทลูกหนี้ที่ต้องการตัดออกจากบัญชี มีดังนี้

(1) สินทรัพย์จัดชั้นสูญที่ตัดออกจากบัญชี ซึ่งธนาคารได้กันสำรองครบร้อยละ 100
ตามประกาศของธนาคารแห่งประเทศไทยที่ สนส.(21) ว.125/2547 ลงวันที่ 26 สิงหาคม 2547
เรื่อง สินทรัพย์ที่ไม่มีราคาหรือเรียกคืนไม่ได้
และสินทรัพย์ที่สงสัยว่าจะไม่มีราคาหรือเรียกคืนไม่ได้ของธนาคารพาณิชย์

(2) การจำหน่ายหนี้สูญจากบัญชีลูกหนี้ของธนาคาร ในส่วนของหนี้ที่ธนาคารได้ปลดหนี้ให้

ลูกหนี้
อันเนื่องมาจากการปรับปรุงโครงสร้างหนี้ตามหลักเกณฑ์การปรับปรุงโครงสร้างหนี้ของสถาบันการเงินที่ธนาคารแห่งประเทศไทยประกาศกำหนด

(3) การจำหน่ายหนี้สูญออกจากบัญชีลูกหนี้ในส่วนที่ได้ปลดหนี้หรือประนอมหนี้ให้ลูกหนี้

ตามแผนฟื้นฟู กิจการของลูกหนี้ที่ศาลได้มีคำสั่งเห็นชอบตามกฎหมายว่าด้วยล้มละลาย

(4) การจำหน่ายหนี้สูญจากบัญชีลูกหนี้ของธนาคาร ในส่วนของหนี้ที่เป็นลูกหนี้จัดชั้นสูญ (Loss)
    และจัดชั้นสงสัยจะสูญ (Doubtful Loss) ที่ได้กันเงินสำรองครบร้อยละ 100
    ตามหลักเกณฑ์ของธนาคารแห่งประเทศไทยกำหนด
    สำหรับหนี้ในส่วนที่ได้กันสำรองไว้ในรอบระยะบัญชีที่สิ้นสุดใน หรือ หลังวันที่ 31 ธันวาคม
    2540 เป็นต้นไป

ทั้งนี้ หนี้ดังกล่าวได้ดำเนินคดีตามกฎหมายแล้ว
แต่ลูกหนี้และบุคคลค้ำประกันไม่มีทรัพย์สินหรือความสามารถที่จะชำระหนี้ได้ หรือไม่มีบุคคลค้ำประกัน
หรือหลักประกันไม่มีค่าแล้ว
โดยได้ทำการสืบทรัพย์ของผู้กู้และผู้ค้ำประกันประกอบการพิจารณาจำหน่ายหนี้สูญ

สำหรับลูกหนี้สินเชื่ออุปโภคบริโภคซึ่งได้จัดชั้นสงสัยจะสูญ และค้างชำระเกิน 365 วัน
ได้มีระเบียบปฏิบัติในการพิจารณาจำหน่ายหนี้สูญออกจากบัญชี ตามกฎกระทรวง ฉบับที่ 186
ซึ่งระบุให้จำหน่ายหนี้สูญ สำหรับหนี้ไม่มีหลักประกัน จำนวนไม่เกิน 200,000 บาท ได้หลังค้างชำระ
เกิน 365 วัน

การตัดลูกหนี้ออกจากบัญชี เป็นเพียงรายการทางบัญชี ซึ่งธนาคารยังคงสิทธิในการเรียกชำระหนี้จาก
ลูกหนี้ และคงดำเนินการติดตามให้ได้รับการชำระคืนในลักษณะเดียวกับลูกหนี้ทั่วไป ทั้งนี้
รวมถึงการดำเนินการทางกฎหมาย การบังคับชำระหนี้จากหลักประกัน
เพื่อให้ได้รับชำระหนี้เต็มจำนวน

-   นโยบาย/เงื่อนไขการรับรู้รายได้ตามเกณฑ์ของธนาคาร และตามเกณฑ์ ธปท.

ธนาคารใช้เกณฑ์คงค้างในการรับรู้รายได้ดอกเบี้ยและส่วนลดจากเงินให้สินเชื่อโดยธนาคารระงับการรับรู้รายได้ดอกเบี้ยสำหรับเงินให้กู้ยืมที่ค้างชำระเกินกำหนด
3 เดือน นับจากวันที่ครบกำหนดชำระไม่ว่าจะมีหลักประกันคุ้มหรือไม่
การบันทึกรายได้ดอกเบี้ยหลังจากนั้นจะใช้เกณฑ์เงินสดตามข้อกำหนดของธนาคารแห่งประเทศไทย

ธนาคารบันทึกยกเลิกรายได้ดอกเบี้ยค้างรับของเงินให้สินเชื่อที่ได้บันทึกเป็นรายได้ออกจากบัญชี
สำหรับลูกหนี้ที่ค้างชำระดอกเบี้ยเกินกว่า 3
เดือนนับจากวันที่ครบกำหนดชำระดอกเบี้ยตามข้อกำหนดของธนาคารแห่งประเทศไทย

-   เงินลงทุนในหลักทรัพย์

    1.  นโยบายการลงทุน ปรัชญาในการบริหารเงินลงทุนของธนาคาร
        คือการลงทุนโดยยึดหลักความโปร่งใส การมีจรรยาบรรณ
        การคำนึงถึงผลประโยชน์และความมั่นคงของธนาคาร
        สอดคล้องกับเป้าหมายหลักของธนาคาร และถูกต้องตามกฎหมาย
        ระเบียบข้อบังคับของหน่วยงานต่างๆ ที่กำกับดูแลการปฏิบัติงานของธนาคาร
        โดยมีแนวทางการทำงาน และการวางกลยุทธ์การลงทุน ให้เป็นไปแบบระมัดระวัง
        เน้นการควบคุมและบริหารความเสี่ยง โดยมีการคัดเลือกหลักทรัพย์
        การกำหนดสัดส่วนการลงทุนในหลักทรัพย์แต่ละประเภท และแต่ละผู้ออกหลักทรัพย์ ทั้งนี้
        การบริหารการลงทุนของธนาคารจะอยู่ภายใต้การกำกับดูแลของคณะกรรมการลงทุน
        (Investment Committee) ซึ่งจะมีการจัดประชุมเพื่อหารือกันเป็นประจำ
        อย่างน้อยเดือนละ 1 ครั้ง

ธนาคารได้จัดประเภทเงินลงทุนในหลักทรัพย์สำหรับตราสารหนี้และตราสารทุน
โดยแบ่งเป็นเงินลงทุนชั่วคราว ประเภทเพื่อค้า เผื่อขาย และถือจนครบกำหนด เงินลงทุนระยะยาว
ประเภทเผื่อขาย และถือจนครบกำหนด รวมทั้งเงินลงทุนทั่วไปตามมาตรฐานการบัญชี
นอกจากนี้ธนาคารยังได้กำหนดวัตถุประสงค์ของการลงทุน
และแบ่งสายงานรับผิดชอบในการลงทุนให้สอดคล้องกับวัตถุประสงค์ไว้อย่างชัดเจน
โดยตราสารหนี้ประเภทเงินลงทุนเพื่อค้า (Trading Book)
อยู่ภายใต้การดูแลของสายงานบริหารธุรกิจตลาดเงิน ขณะที่ประเภทเงินลงทุนเพื่อธนาคาร
(Banking Book) อยู่ภายใต้การดูแลของสายงานการเงิน
ส่วนการลงทุนในตราสารทุนอยู่ภายใต้การดูแลของสายงานธุรกิจลูกค้าขนาดใหญ่และวาณิชธนกิจ
ทั้งนี้เพื่อป้องกันความขัดแย้งทางผลประโยชน์ (conflicts of interest)
ในการให้บริการแก่ลูกค้าของธนาคาร

เกณฑ์การพิจารณาการลงทุนในหลักทรัพย์ของธนาคาร คำนึงถึงปัจจัยทางด้านสภาพคล่อง
ระดับความเสี่ยงของหลักทรัพย์ ผลตอบแทนจากหลักทรัพย์ และอายุหลักทรัพย์
เพื่อให้สอดคล้องและเหมาะสมกับการดำเนินธุรกิจหลักของธนาคาร
ตลอดจนสอดคล้องกับทิศทางและสภาวะตลาดเงินตลาดทุน

2.  การบริหารความเสี่ยงจากการลงทุน การบริหารความเสี่ยง
    ธนาคารยึดแนวทางการป้องกันความเสี่ยงเป็นหลัก
    โดยนอกเหนือจากการจัดองค์กรให้มีการแยกการทำงานด้านการลงทุนออกเป็นส่วน กล่าวคือ
    งานด้านการลงทุน การวิเคราะห์ และงานทางด้านปฏิบัติการ
    เพื่อให้มีการตรวจสอบซึ่งกันและกันแล้ว ธนาคารยังได้นำการกำหนดขอบเขตการทำธุรกรรม
    (Limit) ต่างๆ มาเป็นเครื่องมือในการควบคุมดูแลความเสี่ยง
    พร้อมทั้งมอบหมายให้หน่วยงานที่เกี่ยวข้องมีหน้าที่ติดตามดูแลการทำธุรกรรมให้เป็นไปตามขอบเขตที่กำหนดไว้
    รวมถึงการจัดทำรายงานความเสี่ยงต่อผู้บริหารตามลำดับขั้นเพื่อแจ้งให้ทราบในกรณีที่การทำธุรกรรมใกล้ถึงขอบเขตที่กำหนด
    ทั้งนี้เพื่อให้ดำเนินการป้องกันหรือแก้ไขก่อนที่จะเกิดความเสียหายต่อธนาคาร

3.  การตั้งสำรองค่าเผื่อการด้อยค่า
    ธนาคารมีการประเมินเพื่อตั้งสำรองค่าเผื่อการลดค่าของเงินลงทุน
    โดยพิจารณาจากข้อบ่งชี้การด้อยค่าตามมาตรฐานการบัญชีฉบับที่ 36
    และการประมาณมูลค่าที่คาดว่าจะได้รับคืนในอนาคตตามมาตรฐานการบัญชีฉบับที่ 40 ทั้งนี้
    เมื่อมีข้อบ่งชี้ว่าเงินลงทุนนั้นเกิดการด้อยค่า เช่น
    ราคาตลาดของสินทรัพย์ลดลงอย่างเป็นสาระสำคัญ
    มีการเปลี่ยนแปลงที่ส่งผลกระทบทางลบต่อกิจการที่ลงทุนอย่างเป็นสาระสำคัญ
    มีความเป็นไปได้ค่อนข้างแน่นอนที่ธนาคารจะไม่สามารถเรียกเก็บเงินต้น
    หรือดอกเบี้ยทั้งหมดหรือบางส่วน
    อันเป็นผลทำให้ราคาตามบัญชีของสินทรัพย์สูงกว่ามูลค่าที่คาดว่าจะได้รับคืน
    ธนาคารจะรับรู้รายการขาดทุนจากการด้อยค่าของเงินลงทุนในงบกำไรขาดทุน

-   นโยบายการลงทุนในบริษัทย่อยและบริษัทร่วม

    1.  ธุรกิจที่จะลงทุน ธนาคารมีนโยบายในการเข้าร่วมลงทุนในบริษัทย่อยและบริษัทร่วม
        ที่ดำเนินธุรกิจด้านการเงินและธุรกิจที่สนับสนุนธุรกิจของธนาคาร
        การบริการทางการเงินของธนาคารเป็นไปอย่างครบวงจร
        และสามารถเอื้อประโยชน์สนับสนุนการดำเนินธุรกิจซึ่งกันและกันได้อย่างเหมาะสม
        โดยธุรกิจที่ธนาคารลงทุนจะต้องเป็นธุรกิจที่มีแนวโน้มที่ดี มีความเสี่ยงในระดับที่ยอมรับได้
        และการร่วมลงทุนธนาคารมุ่งหวังที่จะเข้าไปมีส่วนร่วมในการกำหนดนโยบาย
        และแนวทางในการดำเนินงานของบริษัท เพื่อให้สอดคล้องกับแผนธุรกิจของธนาคาร
        โดยขนาดของเงินลงทุนจะมีจำนวนไม่เกินวงเงินหรือสัดส่วนตามกฎระเบียบข้อบังคับที่ธนาคารแห่งประเทศไทยอนุญาต

    2.  นโยบายการบริหารงานในบริษัทย่อยและบริษัทร่วมของธนาคาร
        ธนาคารจะมอบหมายให้เจ้าหน้าที่บริหารของธนาคารเข้าร่วมในการเป็นประธานกรรมการ
        กรรมการบริหาร หรือกรรมการในบริษัทย่อยและบริษัทร่วมของธนาคาร
        เพื่อให้ธนาคารสามารถมีส่วนร่วมในการกำหนดนโยบายการดำเนินงานของบริษัท
        ได้รับข้อมูล และสามารถติดตามผลการดำเนินงานของบริษัทได้เป็นระยะๆ
        สำหรับในส่วนของการส่งผู้บริหารของธนาคารเข้าร่วมเป็นกรรมการในบริษัทย่อยและบริษัทร่วม
        ธนาคารจะส่งตัวแทนเข้าร่วมเป็นกรรมการในบริษัทตามสัดส่วนการลงทุนของธนาคาร